Revo Arka Giri Soekatno

Revo Arka Giri Soekatno (asma peparab Revo utawa Revi; ) iku sing ngadegaké Wikipédia basa Indonésia (WBI).Amir Sodikin, Revo, Perintis Wikipedia basa Indonésia, KOMPAS, 26 Desember 2006. Revo ngentèkaké mangsa cilikané kanthi pindhah-pindhah panggonan miturut panempatan makarya wong tuwané. Kaloro wong tuwané asal saka Surakarta, Jawa Tengah. Revo uga dadi paneliti, wiraswastawan, lan panulis buku.

 Ètimologi 
Jeneng Revo Arka Giri duwé makna, kaya sing dingandikakaké bapaké yèn Revo iku cekakan saka tembung révolusi, amarga dilairaké ing sasi Agustus, sawijining sasi révolusi tumraping bangsa Indonésia. Nanging tembung iki bisa uga mèmper karo tembung rêver sajeroning basa Prancis sing tegesé "ngimpi". Tembung Arka asal saka basa Sangskerta sing tegesé "geni" utawa "(panas) srengéngé". Déné Giri, sing uga asal saka basa Sangskerta, tegesé "gunung". Dadi kanthi wutuh, sang bapa ngarepaké, muga-muga Revo Arka Giri duwé impèn sing dhuwuré kaya srengéngé. sagedhé gunung lan terus murup kaya geni sing ora naté mati.Meursault2004, Pengguna:Meursault2004, Wikipedia, Ensiklopedia Bebas Berbasa Indonésia, 16:41, 14 Desember 2006.

 Biografi 
 1975: Ambon
 1975–1978: Yogyakarta
 1979–1981: Tokyo, Jepang
 1981–1982: Denpasar, Bali
 1981–1982: Jakarta
 1983–1986: Semarang, Jawa Tengah
 ?: Walanda, Universitas Erasmus Rotterdam, jurusan Filsafat Ékonomi.
 ?–1999: Universitas Leiden lan njupuk jurusan Sastra Jawa.
 2006–2009: Universitas Leiden lan njupuk jurusan Sastra Jawa Kuna. Disertasi babagan Kidung Tantri Kadhiri.

Anyar iki Revo pinuju nyiapaké buku asesirah: Surat-surat Malayu mawa Aksara Jawa sing digadhang bakal énggal kababar.Kidam Nugraha, Kami Berusaha Menyajikan Informasi yang Berbobot. Interviews, SDA Asia Online, September 2005.

 Kiprah ing Wikipédia 
Patemon pisanan karo Wikipédia Indonésia nalika tanggal 13 Maret 2003.Majalah Chic Edisi 28 Fèbruari-13 Maret 2007. Artikel Figure. Wektu semana Revo nuju golèk informasi ngenani suku Guanches ing Spanyol lan banjur nemu sawijining situs sing wektu iku isih kagolong "èlèk" lan "kurang pepak informasiné".Artikel Sosok, Harian Kompas, Selasa, 26 Desember 2006 Revo nuli mangertèni yèn nyatané situs mau bisa dibesut déning sapa waé, lan sabanjuré wiwit mènèhi kontribusi ing situs iku. Revo banjur diangkat dadi  lan  pisanan ing Wikipédia abasa Indonésia ing sasi Fèbruari 2004. Ing taun 2004 Revo wis dadi narasumber lan kanthi aktif njurung médhia ngenani Wikipédia Basa Indonésia kanthi umum lan ing lingkup Wikipédia basa Indonésia iku dhéwé. Artikel pisanan sing digawé ya iku ngenani filsafat. Sajeroning artikel Tempo Revo njlèntrèhaké yèn sanadyan kabèh wong bisa mènèhi kontribusi apa waé, Wikipédia isih ngupaya dadi ensiklopedia bébas, sanadyan ana vandalisme lumrahé ora suwé amarga bisa didetèksi sapa waé naraguna liyané. Ing taun 2007, Revo wis diwawancarai déning Chic Magazine (kalawarti wanita), lan sajeroning wawancara iki Revo nyurung supaya luwih akèh wanita mèlu nulis ing Wikipédia. Revo uga naté tampil ing sawijining acara Metro TV minangka kontributor aktif Wikipédia basa Indonésia.You Tube: Record of Metro TV Jendela Dunia featuring Revo for Indonésian Wikipedia Panjenengané uga dadi pambuka acara sajeroning seminar Wikipédia, salah sijiné ya iku sing disponsori déning Kamentrian Komunikasi lan Informasi sajeroning ICT Award 2007,Antara: Indonésian Wikipedia: Third largest in Asia ing ngendi para peserta nampa "pelatihan tangan" ngenani cara mbesut lan nulis ing Wikipédia. Sajeroning sawiji wawancara karo kantor berita Antara, Revo nyatakaké yèn tantangan tumrap Wikipédia basa Indonésia ing mangsa ngarep ya iku babagan akurasi informasi. Wikipédia basa Indonésia ing taun 2006 wis ana ing peringkat katelu ing Asia minangka versi lokal Wikipédia sing paling rikat tuwuh ngrembaka sawisé Jepang lan Cina.

 Cathétan sikil 

 Uga delengen 
 Meursault2004, akun duwèké Revo ing Wikipédia basa Jawa

 Pranala njaba 

 Revo Arka Giri Soekatno di SDA Asia Online
 Revo Arka Giri Soekatno di Tokohindonesia.com
 Revo Arka Giri Soekatno agar Wikipedia berbasa Indonésia
 Aktivis-aktivis situs web pembangun portal komunitas 
 Perpustakaan Nasional Gelar Seminar Pantheisme-Manunggaling Kawula Lan Gusti dalam Naskah Nusantara
 Jendela Dunia - Wikipedia - Revo di YouTube.com dalam acara Metro TV
 Revo Arka Giri Soekatno: Nurturing the Wiki movement
 REVO ARKA GIRI SOEKATNO, Dhoktor Baru Bidang Studi Filologi Jawa 

Kategori:Lair 1975
Kategori:Wong urip
Kategori:Tokoh Ambon
Kategori:Tokoh Wikipedia
Revo Arka Giri Soekatno
Kategori:Ahli filologi Indonésia